Мансур Ғимранов фронтта була, Көнбайыш Украинала Сож йылғаһы аша сығыу өсөн алышта ҡатнаша, унда аяғы ҡаты йәрәхәтләнә. Һуғыш яланынан уны полкташы һөйрәтеп сығара. Госпиталдә яраһы тәрән булғанға, аяғына киҫеп ташлау хәүефе янай. Бындай ҡарар ҡабул ителде тигәндә, әммә Мансур Гимрановичтың бәхетенә Тамбов госпиталенә билдәле доктор һәм архиепископ Войно-Ясенецкий килә. Ул яугирҙы ҡарап, аяғын ампутациялау кәрәкмәй, ти. Шулай итеп, Мансур Ғимран улы ошо ярсыҡтар менән ғүмер буйы йәшәй.